مرکزی، قهرمان ماراشین پازارجیق بؤلگه‌سی اولان ۷،۷ بؤیوکلوگونده‌کی زلز‌له‌ده سوریه‌نین موختلیف بؤلگه‌لرینده ان آز ۴۲۷ نفر حیاتینی ایتیردی، یوزلرجه اینسان ایسه یارالاندی.
زلز‌له سوریه‌نین ادلب، حلب، حماه، لاذقیه، طرطوس و رقه بؤلگه‌لرینده ده شدتلی شکیلده حس ائدیلدی و بؤیوک داغینتیلار میدانا گلدی.
سوریه خبر آژانسی سانانین خبرینه گؤره، زلزله‌ده حلب، حماه و لاذقیه بؤلگه‌لرینده رژیمین کنترلوندا اولان بؤلگه‌لرده ۲۳۷ نفر حیاتینی ایتیردی، ۶۳۹ نفر ایسه یارالاندی.
سوریه‌نین قوزئیینده موخالیفلرین کنترلوندا اولان بؤلگه‌لرده ده اونلارجا بینا ییخیلدی و یا خسارت گؤردو.
سوریه اینسان حاقلاری شبکه‌سی، مولکی مدافعه (آغ دبیلقه‌لیلر)، یئرلی ساغلیق قورولوشلاری و یئرلی قایناقلاردان توپلانان معلوماتا گؤره، سورییه‌نین قوزئیینده‌کی مختلیف یاشاییش منطقه‌لرینده ان آز ۱۹۰ مولکی وطنداش حیاتینی ایتیردی، یوزلرجه وطنداش ایسه یارالاندی.
آختارما قورتارما ایشلری داوام ائدیر.
